
Хәзерге гади булмаган шартларда БДБ әгъза-дәүләтләренең барлык махсус хезмәтләренең эшен һәм үзара хезмәттәшлеген җайга салырга кирәк. Бүген бу хакта Татарстан Республикасы Президенты Рөстәм Миңнеханов разведка эшчәнлеге буенча БДБдә катнашучы дәүләтләрнең иминлек органнары һәм разведка хезмәтләре җитәкчеләренең XVI еллык киңәшмәсендә хәбәр итте.

Чарада Россия Тышкы разведка хезмәте директоры Сергей Нарышкин, БДБ Башкарма комитеты рәисе – БДБ башкарма секретаре Сергей Лебедев, шулай ук Әзәрбәйҗан, Әрмәнстан, Беларусь, Казахстан, Кыргызстан, Таҗикстан, Үзбәкстан разведкалары җитәкчелегеләре катнашты.

Бүген Казанда БДБ илләре разведка хезмәте һәм куркынычсызлык органнары җитәкчеләренең разведка эшчәнлеге мәсьәләләре буенча XVI киңәшмәсе уза. Анда катнашучылар Җиңү паркында Бөек Ватан сугышы геройлары истәлегенә Мәңгелек утка чәчәкләр куйдылар.

Бүген Татарстан Республикасы Президенты Рөстәм Миңнеханов "Ромекс-Кубань" ҖЧҖ генераль директоры Алексей Васильевич Прокопенко белән очрашты.

Бүген “Алабуга” махсус икътисади зонасы территориясендә турбулентлыкка каршы присадкалар җитештерү буенча яңа завод ачылды.

Тантаналы чарада Татарстан Премьер-министры Алексей Песошин, Россия энергетика министры урынбасары Павел Сорокин, “Транснефть” ГАҖ идарәсе рәисе һәм президенты Николай Токарев, ТР вице-премьеры - ТР сәнәгать һәм сәүдә министры Альберт Кәримов, “Татнефть” ГАҖ генераль директоры Наил Маганов катнашты.

Татарстан Республикасында 1,4 млн гектар мәйданнарда уңыш җыелган. Аграрчылар 4,2 млн тонна алык җыйганнар. Уңышлылык - 30 ц/га. Бу хакта бүген ТР Премьер-министры урынбасары - авыл хуҗалыгы һәм азык-төлек министры вазифаларын башкаручы Марат Җәббаров ТР Хөкүмәте Йортында узган республика киңәшмәсендә хәбәр итте. Киңәшмәне бөтен муниципаль районнар белән видеоконференцэлемтә режимында Татарстан Республикасы Президенты Рөстәм Миңнеханов уздырды. Киңәшмә эшендә ТР Премьер-министры Алексей Песошин катнашты.

Татарстан Республикасында хезмәтне саклау өлкәсендә 2019 ел башланганнан бирле Дәүләт төзелеш күзәтчелеге инспекциясе тарафыннан 1 мең 75 906 тикшерү уздырылган. Хезмәтне саклау кагыйдәләрен һәм нормаларын бозган өчен 11 млн. 151 мең сумлык 279 карар чыгарылган. Үзлегеннән җайга салынучы оешма тарафыннан 911 оешма әгъзасына тикшерү уздырылган. Бүген бу хакта Татарстан Республикасы Хөкүмәте йортында узган республика киңәшмәсендә Татарстан Республикасы төзелеш, архитектура һәм ТКХ министры Ирек Фәйзуллин хәбәр итте.

Киңәшмәне республиканың барлык муниципалитетлары белән видеоконференцэлемтә режимында Татарстан Республикасы Президенты Рөстәм Миңнеханов уздырды. Киңәшмәдә Татарстан Республикасы Премьер-министры Алексей Песошин да катнашты.

Бүген Казанда "Пирамида" күңел ачу комплексында «Транснефть-Прикамье» компаниясенә 70 ел тулуга багышланган тантаналы чара узды. Чарада Татарстан Республикасы Президенты Рөстәм Миңнеханов, «Транснефть» ГАҖ идарәсе рәисе, президенты Николай Токарев, «Транснефть–Прикамье» АҖ генераль директоры Роберт Галиев катнаштылар.

Татарстан өчен республика сәнәгать предприятиеләре белән «Транснефть» компаниясе арасында корылган стратегик партнерлык мөнәсәбәтләре мөһим. Бүген бу хакта Татарстан Республикасы Президенты Рөстәм Миңнеханов «Транснефть» ГАҖ идарәсе рәисе, президенты Николай Токарев белән очрашуда хәбәр итте. Очрашу Казан Кремлендә узды. Анда Татарстан Республикасы Премьер-министры Алексей Песошин да катнашты.

Бүген Кзанда VI чакырылыш Татарстан Республикасы Дәүләт Советының беренче утырышы узды. Анда Татарстан Республикасы Президенты Рөстәм Миңнеханов, Татарстан Республикасы Дәүләт Киңәшчесе Минтимер Шәймиев, Татарстан Республикасы Премьер-министры Алексей Песошин, Татарстан Республикасы Президенты Аппараты җитәкчесе Әсгат Сәфәров, республика Хөкүмәте әгъзалары һәм чакырылганнар катнашты.

Татарстан Республикасы Дәүләт Советы Рәисен сайлаганчы билгеләнгән тәртиптә Татарстан Республикасы Дәүләт Советының беренче утырышын иң олы депутат Марат Галиев алып барды.

Татарстан Премьер-министры Алексей Песошин бүген Татарстан Җир һәм милек мөнәсәбәтләре министрлыгы коллективына яңа җитәкче – Фәнил Әһлиуллинны тәкъдим итте.

Искә төшерәбеәз, бүген Татарстан Президенты Указы белән, Азат Хамаев Татарстан Дәүләт Советына депутат итеп сайлану сәбәпле, ТР җир һәм милек мөнәсәбәтләре министры вазифасыннан азат ителде.
Рәсми Татарстан